खेल डेस्क. क्रिकेट के अलग-अलग फॉर्मेट के बीच मसाई क्रिकेट भी अपना असर छोड़ने लगा है। गुरुवार को केन्या के लैकिपिया नेशनल पार्क स्थित मैदान पर मसाई वॉरियर्स के बल्लेबाज एड्स फंड के लिए प्रायोजित एक 20-20 मैच खेलने के लिए भारतीय टीम के खिलाफ पिच पर उतरे।
बेहद रोमांचक मुकाबले में मसाई वॉरियर्स की जीत ने सबको हैरान कर दिया। हाल ही में इस खेल में हाथ आजमाने उतरे मसाई क्रिकेटर अपने अनूठे पहनावे के चलते बेहद लोकप्रिय हो रहे हैं। खिलाड़ियों को उम्मीद है कि वे प्रायोजकों के जरिए इतना पैसा जुटाने में सफल हो जाएंगे जिससे लॉर्ड्स में आयोजित होने वाले 'लास्ट मैन स्टैंडिंग' टूर्नामेंट में भाग ले सकें।
जिस दिन टीम इंडिया इंग्लैंड में साउथ अफ्रीकी टीम को धूल चटा रही थी, उसी दिन यहां मसाई वॉरियर्स और भारतीय एंबेसेडर्स के बीच टी-20 मुकाबला चल रहा था।
मसाई क्रिकेट वॉरियर्स अपनी कम्यूनिटी के रोल मॉडल हैं। खेल के जरिए वे अपनी संस्कृति में होने वाली अमानवीय धारणाओं के खिलाफ लड़ रहे हैं। मासाईलैंड की संस्कृति में महिलाओं के जननांगों को बिना किसी कारण काट दिया जाता है। महिलाओं पर होने वाले इस अत्याचार को रोकने के लिए मसाई क्रिकेट वॉरियर्स खेल के जरिए कैंपेन कर रहे हैं।
आगे क्लिक कर तस्वीरों में देखिए, इन खास धुरंधरों के खेल का हटके अंदाज...
awa_Deva hin_Deva hin_Deva hin_Deva hin_Deva